
Arvamuse andmine maaüksuse
riigi omandisse jätmiseks

(Kalamarja tn 32)
1. Asjaolud  ja  menetluse  käik
Maa-amet esitas Narva Linnavalitsusele 09.07.2019.a. kirjaga nr 6-5/19/11243 (dokumendiregistris nr 7596/1-12.3) teate Narva linna haldusterritooriumil asuva maaüksuse maa riigi omandisse jätmise menetluse alustamisest, vastavalt lisatud asendiplaanile (piiriettepanek AT1905230022).

Riigi omandisse jäetakse sihtotstarbeta maa sihtotstarbega maaüksus maareformi seaduse § 31 lõike1 punkti 8 alusel maareservina.
Maaüksusele on määratud koha-aadress Kalamarja tn 32 Narva Linnavalitsuse 29.06.2016 korraldusega nr 751-k. 
03.07.2018 toimunud ülevaatuse käigus tuvastati maaüksusel mahajäetud, osaliselt lagunenud ja kasutusest väljalangenud, ilma vundamendita ajutine puust ehitis,  Ehitisregistris andmed puuduvad. 

Kalamarja tn 32 maaüksusele oli esitatud maa ostueesõigusega erastamise avaldus, mille suhtes võeti 29.05.2019 vastu Narva Linnavalitsuse korraldus nr 358-k „Kalamarja tn 32 maa ostueesõigusega erastamise eetoimingute lõpetamine“.
Kalamarja tn 32 maaüksuse kohta puuduvad taotlused teistelt isikutelt, kes sooviksid omandada antud maa-ala tagastamise või ostueesõigusega erastamise korras.
2. Õiguslikud alused

Vabariigi Valitsuse 03.09.1996.a määrusega nr 226 kinnitatud Maa riigi omandisse jätmise korra punkti 9 alapunkti 2 kohaselt määrab linnavalitsus riigi omandisse jäetava maa sihtotstarbe ja vajaduse korral koha-aadressi, annab arvamuse maa riigi omandisse jätmise kohta ning näitab eraldi ära maa riigi omandisse jätmise taotluses ja asendiplaanil toodud suuruses ja piirides maa riigi omandisse jätmist takistavad asjaolud.                  

3. Otsus 

3.1. Nõustuda Narva linnas asuva Kalamarja tn 32 (piiriettepanek AT1905230022, ligikaudne pindala 936 m2) maaüksuse riigi omandisse jätmisega;

3.2. Määrata  Kalamarja tn 32 maaüksusele sihtotstarbeks sihtotstarbeta maa (012; S).

4. Rakendussätted

4.1.  Korraldus jõustub teatavakstegemisest;

4.2. Käesoleva korralduse peale võib esitada Narva Linnavalitsusele väide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

